# Baugur Group

### Fra Wikipedia, den frie encyklopædi

Baugur Group er en islandsk virksomhed, der startede i 1989 med en enkelt forretning med navnet Bónus i Reykjavík. Konceptet var, at Bonus skulle have de laveste priser på hele Island inden for fødevaremarkedet. Bonus blev startet af Jóhannes Jónsson og hans søn, Jón Ásgeir Jóhannesson. Familien er en af de 20 fremtrædende familier på Island. I dag er Baugur Group et internationalt investeringsfirma med hovedkontor i Reykjavík og kontor i både Danmark og England. Gruppen har aktieposter i ikke mindre end 29 virksomheder inden for detailhandel og ejendomsbranchen på Island, i Norden og i England. I Danmark ejer Baugur Magasin du Nord, Illum, Keops, Merlin, FL Group og Atlas Ejendomme. Selskaberne under Baugur Gruppen udgør 2005 en samlet aktivmasse på små 50 mia. kr. og omsætter for mere end 80 mia. kr. 62.000 mennesker arbejder i relaterede virksomheder til Baugur. Baugur Group fik et overskud på 2,5 milliarder kroner efter skat i 2005.

Det er Baugur Group, som til efteråret kommer med den nye gratis morgenavis "Nyhedsavisen", og som har fået en brancheunik aftale med Post Danmark. Denne nye gratisavis har skabt så megen virvar i den danske mediebranche, at branchen frygter for flere traditionelle morgenavisers overlevelsesmulighed.

## [redigér] Eksterne Links:

- Baugur Group http://www.baugurgroup.com/

Hentet fra "http://da.wikipedia.org../../../b/a/u/Baugur_Group_0ccb.html"

Kategorier: Virksomheder

##### Views

- Artikel
- Diskussion
- Nuværende version

##### Søg

##### Andre sprog

- English